Doim aloqada: Uztelecom uyali aloqa abonentlari uchun yangi “EXTRA balans” xizmatini taqdim etdi

EXTRA balans xizmati GSM tarmog‘ining oldindan to‘lov tizimidagi faol abonentlariga hisobni keyinchalik to‘ldirish uchun to‘lovlarni amalga oshirgan holda, aloqa xizmatlaridan foydalanish imkoniyatini beradi.
Hozirgi zamon odamlarni doimo aloqada bo‘lishga majbur qiladi. Biroq telefonda balans nolga yaqinlashganda va uni to‘ldirish uchun hech qanday imkoniyat bo‘lmagan holatlar mavjud bo‘lishi hech gap emas. Bunday holatlarga duch kelgan mobil aloqa abonentlarining qulayligi uchun Uztelecom milliy operatori EXTRA balans xizmatini ishga tushirdi.
EXTRA balans - bu mutlaqo zarur bo‘lgan paytda aloqaga “qaytish” usulidir, xizmatni faollashtirishning ikkita usulning biridan foydalanib, sizga 1000 dan 40 000 so‘mgacha bo‘lgan miqdorda mablag‘ni olish taklif etiladi:
• 150 qisqa raqamiga L matnini SMS orqali yuborish;
• *150# qisqa raqamida mavjud USSD-menyu orqali.
Abonentlar ushbu xizmatdan avvalgi qarzini to‘lamagan holda foydalanishlari mumkin. Xizmat belgilangan limitdan oshmagan holda taqdim etiladi (limit so‘nggi 3 oy davomida abonent xarajatlariga qarab 1000 dan 40 000 so‘mgacha belgilanadi). Qarzni to‘lash muddati cheklanmagan, shuningdek, to‘liq yoki qisman to‘lash imkoniyati mavjud.
Xizmat GSM tarmog‘ining oldindan to‘lov tizimidagi faol abonentlari uchun mavjud.
Xizmat haqi avans miqdorining 20 foizni tashkil etadi.
Uztelecom – Milliy operator.
Batafsil ma’lumot: https://uztelecom.uz/uz/jismoniy-shaxslarga/mobil-aloqa/gsm-2/xizmatlar/extra-balans
Yagona call-markaz: 1099
Facebook: fb.com/uztelecom
Texnik qo‘llab-quvvatlash: fb.com/groups/tshtt.uz
Instagram: @uztelt.me/uztelecomuz
Telegram: t.me/uztelt.me/uztelecomuz